paragraph_text: Laoški olimpijski savez je osnovan 1975. godine, te je službeno priznat 1979. Prve igre na kojima su nastupili njegovi sportaši bile su 1980. u Moskvi, te su od tada nastupali na svim igrama, osim 1984. u Los Angelesu. Dosada nisu osvojili niti jednu medalju, a nisu ni nijedanput nastupili na Zimskim olimpijskim igrama. Do sada je za Laos na Olimpijskim igrama nastupilo 43 natjecatelja, najviše (19) na igrama 1980, a najmanje, po 3 na igrama 1988., 2000. i 2012. Od sportova, natjecali su se u atletici, boksu, plivanju i streličarstvu.